अपना दृष्टिकोण बदलें कार्य पर अमल करें अपने सोचने का तरीका बदलें इसका दृढ़ता से पालन करें
यह सिर्फ समय की बर्बादी है जो सिर्फ आपका आत्मविश्वास कम करेगा। ऐसा कोई नहीं है जिसने अपनी परवरिश के समय आप जैसे अनुभव और आप की तरह प्रतिभा प्राप्त किया हो। आप अनिवार्य रूप से स्वतः के बारे में बुरा महसूस करेंगी, यदि आप अपनी तुलना औरों से करने की कोशिश करेंगी, क्योंकि आप हमेशा किसी न किसी व्यक्ति को अपने से ज्यादा मजबूत, स्मार्ट या सुंदर पायेंगी।  अपने पडोसी, स्कूल की स्मार्ट लड़की या फिर अपनी बड़ी बहन पर ध्यान केन्द्रित करने के बजाय उनपर ध्यान दीजिये जैसा आप बनना चाहती हैं। यदि एक बार आप अपनी सफलता के संस्करण को परिभाषित कर लेंगी तो इसे हासिल करने में आसानी होगी। आपको ऐसा लग सकता है की आपके आसपास के लोग आपसे बेहतर हैं। लेकिन हो सकता है की आपने अपनी काबिलियत की जगह पर अपनी कमजोरी पर ध्यान केन्द्रित किया हो। आपको इस बात का एहसास ही न हो कि आपके पास मौजूद काबिलियत की चाहत किसी और को हो। आत्मविश्वास अपने बारे में अच्छा महसूस करने की कुंजी है। बदकिस्मती से इसे रातों रात बढाया नहीं जा सकता, लेकिन आप आत्मविश्वासी होने का प्रयास कर सकती हैं। स्वतः को यह स्मरण कराते रहना चाहिए की आप एक अद्भुत व्यक्ति हैं और दुसरे आपके बारे में क्या सोचते हैं इससे आपको कोई फर्क नहीं पड़ता। यदि आप सोचती हैं की आप मूल्यवान हैं तो आप हैं।  ज्यादा आत्मविश्वासी दिखने के लिए अपनी बॉडी-लैंग्वेज (शारीरिक हाव-भाव) को फुर्तीला बनाईये। सीधे खड़े रहिये, झुक कर मत चलिए और जमीन पर देखने के बजाय सीधा देखिये। अपने हाथ छाती पर बांधना छोडिये तकि आपमें सुलभ, सकारात्मक खींचाव पैदा हो। किसी क्षेत्र में उत्कृष्ट बनिए या अपने पसंदीदा कार्य को उत्कृष्ट बनाने में कार्यरत रहिये। आप अपने बारे में बेहतर महसूस करेंगीं यदि आप अपने पसंदीदा कार्य में उत्तम हैं। यदि आप किसी अज्ञात परिस्थिति में प्रवेश कर रही हैं तो बिगड़ने वाली स्थिति के बजाय संभावित अच्छी चीजों पर ध्यान केन्द्रित कीजिये। हर व्यक्ति के पास कुछ न कुछ होता है जिससे वो अच्छा महसूस करता हैं। कुछ समय निकालिए और अपने बारे में पसंद आनेवाली हर चीज की एक सूचि बनाईये। बलपूर्वक एक पृष्ठ पूरा होने तक लिखिए। हमारा तात्पर्य यह नहीं है कि आप ये लिखें कि आपके नाख़ून कितने सुंदर हैं बल्कि गहरा चिंतन कर के पता लगाइए कि कौन सी चीजें आपको अद्भुद व्यक्ति बनाती हैं। दयाभाव, हास्य, मजबूती, किसी कार्य पर मेहनत करने की क्षमता जैसे गुणों के बारे में सोचें। ईमानदारी से जितनी लम्बी सूचि बनें उतना बेहतर है।  स्वयं के बारे में वर्णित कुछ गुण जैसे कि मेहनती, मधुर, मित्रतापूर्ण, होशियार, मजबूत, तेज, अध्ययनशील, मनोरंजक, इत्यादि हो सकते हैं। आप पसंद आने वाले अपने बाहरी रूप को भी वर्णित कर सकती हैं। इस सूचि में अपने जीवन के सभी पहलुओं का समावेश कीजिये। आपको इस सूचि में समय समय पर अपने भीतर के और गुणों को जोड़ते रहना चाहिए। यह सूची अपने पास रखिये और अच्छा महसूस करते रहने के लिए अक्सर इसकी सलाह लीजिये। आप इसे मोड़कर अपने वॉलेट में भी रख सकती हैं। कभी कभी आपको इस सोच के साथ दुखी होकर जीना पड़ता है की समय के साथ ये गुजर जायेगा। लोग सोचते हैं की अपने बारे में अच्छा महसूस करने का मतलब है कि पूरे समय रोमांचित रहना। यह तो संभव नहीं है। आपका समय अगर बुरा है और यह अच्छे दिनों की श्रृंखला के बाद आया है तो चिंता न करे और आश्वस्त रहें की ये समय भी गुजर जायेगा।  अगर आप बहुत दुखी महसूस करती हैं तो किसी ऐसे व्यक्ति से बात कीजिये जो आप की परवाह करता हो और जो आपकी समस्याओं को सुनेगा। जब आपका मूड ख़राब होता है तो आपके शरीर पर इसका असर पड़ता है. पता लगाइए की खीझने और परेशान होने पर शरीर का कौन सा भाग अजीब व्यवहार करता है। यदि आप इन शारीरिक संकेतों को पह्चानेंगी तो आपको अपनी परेशानी का लगाने में आसानी होगी और आप बेहतर महसूस करेंगीं। यह काम आसान नहीं है। ऐसा नहीं है कि एक बटन दबाते ही आप सकारात्मक हो जाएँगी, बल्कि आपको इस सोच को अपने जीवन का हिस्सा बनाना होगा। अपने   अति नकारात्मक विचारो को पहचानने में कार्यरत रहना चाहिए और उन्हें बदलकर स्वस्थ मानसिकता की ओर बढ़ने में अग्रसर होना चाहिए। यदि आपके पास ज्यादा सकारात्मक दृष्टिकोण है तो आप अपने तथा अपनी उम्मीदों के बारे में बेहतर महसूस करेंगी।  प्रतिदिन इसपर कार्यरत रहिये। मन से गुजरने वाले हर नकारात्मक विचार को दो तीन सकारात्मक विचारों के सहारे लड़ें। उदाहरण के लिए, यदि आप सोचती हैं, “आज मुझे थकावट महसूस हो रही है’’, तो आप इसकी जगह सोच सकती हैं, “’लेकिन मेरे बाल काफी सुन्दर दिख रहे हैं और मेरी मुस्कराहट खुबसूरत है।” और गहरे स्तर पर यदि आप ऐसा सोचती हैं, “मैं सामाजिक तौर पर कुरूप हूँ” तो उस जगह आप सोच सकती हैं, “लोग मेरे हंसी-मजाक को पसंद करते हैं और मेरे साथ सहज महसूस करते हैं”। अपने मित्रों से अपने बारे में सकारात्मक बात करने का अभ्यास करें।  इसमें आपको अपनी बढाई या किसी बात के लिए अपने उत्साहित होने के बारे में चर्चा नहीं करनी है। आप पाएंगी की आप का आशावान होना संक्रामक है और इसके बारे में जोर से बात करने भर से ही आप अच्छा महसूस करने लगेंगी। आप ऐसा सोच सकती हैं की आप व्यर्थ हैं क्योंकि आप किसी के काम नहीं आती, और आपको बुरा लग सकता है। यह दुर्लभ अवस्था होती है। अपने चाहने वालों से इसके बारे में बात कीजिये, तब आप जानेंगी कि लोगों को आपकी कितनी आवश्यकता है और वो आपकी सराहेंगे। अपने परिवार के सदस्यों तथा मित्रों को आप कैसा सोचते हैं इसके बारे में पता चलने दीजिये, और वो आपके गुणों के बारे में आपसे चर्चा करेंगे, आपसे कहेंगे की आपने अपना कम अंदाज़ा लगाया है, और उन्हें अपने जीवन में आपकी जरुरत है। आप जितना ज्यादा ये बात याद रखेंगी कि आप किसी के लिए भी योग्य व्यक्ति हैं उतनी जल्दी आपको यह पता चलेगा कि आपके पास और भी विकल्प या प्रस्ताव हैं। और आप स्वयं को मूल्यवान समझने लगेंगी जिससे आप बेहतर महसूस करेंगी। आप यह सोच कर बुरा महसूस कर सकती हैं कि आपके पास खुश होने के लिए कुछ भी नहीं है। बुरा महसूस करने से आप के आसपास के वातावरण के प्रति धारणा पर भी असर पड़ता है। आप आभार व्यक्त करने के लिए एक सूचि बनाएं और उसमे अपने स्वास्थ्य, भाई-बहन के प्यार, सुंदर मौसम इत्यादि के लिए आभार प्रकट करें। इससे आपको पता चलेगा कि आपको इतना दुखी होने की कोई जरुरत नहीं क्योंकि आपके आसपास ढेर सारी खुशियाँ, आशाएं मौजूद हैं। इस सूचि को अपने गुणों की सूचि की तरह समझें। एक पूरा पेज भरकर इसे लिखें और अक्सर जोर से पढ़ें, तथा समय समय पर इसमें अपने और गुणों को जोड़ना चाहें तो लिख लें। यदि आप खूबसूरत दिखने की चाहत में अपना समय खर्च करते रहती हैं तो आपको कभी ख़ुशी या शांति नहीं मिलेगी। अपने चेहरे की रूपसज्जा को सिमित रखें तथा अपने मेकअप तथा बालों को बहुत अधिक तवज्जो न दे नहीं तो आप उनमें सिर्फ खामियां ही ढूंढेगी। आप के पास बहुत अधिक आत्म-मूल्य है जो की आपके बाहरी रंगरूप पर निर्भर नहीं है. बाहरी रूपरंग से नहीं बल्कि अपने कार्यों तथा उपलब्धियों से बल तथा आत्मविश्वास प्राप्त करना चाहिए। उदहारण के तौर पर, आपका एक अद्भुद दिन है और आपके द्वारा किये गए प्रोजेक्ट पर आपको सराहना मिल रही है। घर आने पर आईने में देखकर आपको पता चलता है कि आप का मस्कारा आँखों के निचे फैला हुआ है। इस तथ्य के बावजूद कि आप ठीक नहीं दिख रही थी, आपने बहुत कुछ पा लिया इसलिए आपको अपनी क्षमता पर ही विश्वास होना चाहिए। हम में से हर कोई किसी न किसी के शब्दों से आहत हुआ होगा। लोग ज्यादा प्रभावशाली दिखने के लिए दूसरों का अपमान करते हैं। इसका ये अर्थ हो सकता है कि शायद वो आप ही की तरह असुरक्षित या अस्थिर हों। ऐसे लोगों में आत्मविश्वास की कमी होती है, इसलिए ऐसे लोगों से बदला लेने के भाव से दबाव में न रहें। ऐसे लोगों को खिजाने के लिए सबसे अच्छा तरीका है कि आप बिना पीछे मुड़े अपने इच्छानुसार जीवन जियें।   दूसरों की आपके प्रति सोच के बजाय स्वयं के प्रति सही सोच का ध्यान रखिये। खुद के उत्थान पर ध्यान केन्द्रित कीजिये, आपके प्रति दूसरों के मत के बजाय स्वयं के सकारात्मक विचारों पर ध्यान दीजिये। किसी और की नकारात्मक टिप्पणी पर स्वयं के प्रति सोच को लड़खड़ाने मत दीजिये। दूसरों की सोच की परवाह ना करना कहने में आसान है पर करने में मुश्किल। स्वयं को दूसरों की परवाह करने से रोकने के बजाय खुद से पूछिये कि आपको दूसरों को खुश करने की जरुरत क्यों है। अपने से पूछिये की क्या जो ज्यादा चोट पहुंचाते हैं उन्हें ही पटाना पड़ता है। जल्दी ही आप जान जाएँगी कि ख़ुशी देने के बजाय वो आपकी खुशियों के रास्ते में रोड़ा हैं। कभी कभी लोग सिर्फ इसलिए आत्म-विश्वास की कमी महसूस करते हैं क्योंकि वो कुछ ऐसे काम करते हैं जो उनकी स्वयं की नज़र में गलत होते हैं।अपने रोज़मर्रा के जीवन में अपने आदर्शों पर अडिग रहें जिससे आपके आत्म विश्वास को बल मिलेगा। आप जब कुछ हासिल करते हैं तो वास्तव में गर्व महसूस करते हैं, चाहे वो किसी कठिन परीक्षा में पास होना हो या फ़ुटबाल मैच जीतना हो। खुद की पीठ थपथपाएं।  अपने दादा-दादी को फ़ोन करें, अपनी मनपसंद आंटी को ईमेल से ये खबर शेयर करें ताकि आप अपने परिवार तथा मित्रों के साथ जश्न मन सकें। इससे आप निश्चित तौर पर बेहतर महसूस करेंगी, क्योंकि आपके साथ जश्न मनाने के लिए उत्साही लोग मौजूद हैं। ऐसा सोचकर घबराएँ नहीं की ये डींग मारने की तरह लगता है। ऐसा कुछ नहीं है, आप सिर्फ अपने प्रियजनों से बातें कर रही हैं। यदि आप ये अच्छा महसूस करने के लिए कर रही हैं तो ज्यादा सम्भावना है कि आपको हर समय डींगे मारने वाले के रूप में नहीं जाना जाता है। जब आपके मित्र कहें, “ आप अच्छी दिख रही हैं।” तो यह कह कर इनकार न करें, “इस पैन्ट्स में मैं नासमझ दिखती हूँ।” बल्कि सिर्फ धन्यवाद् कहें और बाकि शब्दों को घुल जाने दें। यदि आप स्वयं के प्रति हीन भावना से ग्रसित हैं या आपका स्वभाव पछतावा करने वाला है तो लोग आपकी प्रशंसा करना बंद कर देंगे। इसके बजाय यदि आप अपने बारे में कुछ अच्छा सुने तो आतंरिक लड़ाई की जगह पर उचित रूप से खुश होइए। उस व्यक्ति की आँखों में देखकर प्रमाणिक रूप से धन्यवाद् कहिये. अपनी स्वास्थ्य-रक्षा में समय लगाने से आप बेहतर महसूस करेंगी। खुशबूदार लोशन या साबुन से अपनी त्वचा की देखभाल करें। अपने नाखूनों को काटें तथा साफ़ करें। आपको घंटों आईने में देखने की जरुरत नहीं है बस कुछ देर आरामदायक स्नान करके बेहतर महसूस करें। यह सब मेकअप तथा महँगी वेश-भूषा पर पैसा बहाने से बिलकुल भिन्न है. इसका मतलब आपके शरीर को समय देना तथा उसकी देखभाल करना है। आप को पता होता है कि, कौन सा शर्ट पहनने से आप सजग प्रतीत करती हैं और कौन से पैन्ट्स में आप को घबराहट होती है। अगर आपके पास ऐसे कपड़े हैं तो उन्हें दान करने का समय आ गया है। अपने त्वचा, बालों तथा आँखों के रंग के अनुसार कपड़ो के रंगों का चुनाव करें। अगर आप अपने पहने हुए कपड़ो से अच्छा महसूस करेंगी तो आपका आत्मविश्वास बढेगा। अगर कोई आपको आपके कपडे के विषय में चिढ़ाए तो कंधे उचका कर कह दें, “अच्छा, लेकिन मुझे तो ये पसंद हैं। ”  याद रखिये कि लोग इतना ज्यादा आपको देखते या आपके बारे में बातें नहीं करते जितना आप सोचतीं हैं. ऐसे कपडे ना पहनें जिसमे आप हास्यापद दिखे क्योंकि आप सोचतीं हैं कि वे स्टाइलिश हैं. जिसमे आप बेहतर और आरामदायक महसूस करें ऐसे कपड़े चुनें। कपड़ो के साथ प्रयोग करके पता करें कि किनमे आप बेहतरीन महसूस करती हैं। किसी दिन आप मनमोहक दिख सकती हैं तो किसी और दिन साधारण। यह सामान्य है। किसी दिन अपने मित्र के साथ कपड़ो के स्टोर में जाएँ तथा पांच विभिन्न रंग और स्टाइल के कपड़े चुनें जिन्हें आपने कभी पहना न हो, और उन्हें पहनना शुरू करें। अगर आपने ये सोचा हो कि ये कपडे आप पर भद्दे दिखेंगे, लेकिन आप उनमें अच्छी दिखे तो ये देखकर हैरान ना होएं।  हमेशा ऐसे कपडे देखकर हसें जो आपपर ठीक ना दिखे। आप इसलिए बुरी नहीं दिख रही हैं क्योंकी आप उन कपड़ो के लिए भद्दी हैं बल्कि वो कपड़े आपके लिए सही नहीं हैं। यद्यपि अपने अंदाज में बदलाव लाने से ही आप बेहतर महसूस करना शुरू कर देंगी ऐसा नहीं है, फिर भी इससे आपको अपने अनजाने पहलू का पता चलेगा। इसके अलावा एक नए हेयर स्टाइल का प्रयास करें। लड़कियां बालों की चोटी बना सकती हैं या उन्हें मोड़कर जूड़ा बना सकती हैं। लड़के बिखरे बाल (शैगी) या छोटे कटे बाल अपना सकते हैं। स्वयं को बेहतरीन ढंग से व्यक्त करने के लिए प्रयोग करें। स्वयं से पूछें कि आपके मित्र ज्यादातर आपकी तारीफ तथा समर्थन करते हैं या आपके प्रदर्शन से सिर्फ नुख्स निकालते हैं. यदि वे आपके लिए नकारात्मक हैं तो जल्द से जल्द उन्हें छोड़ने की आवश्यकता है। यह एक कठोर लेकिन स्वयं के प्रति अच्छा महसूस करने तरफ एक जरुरी कदम है। दुनिया की ताजा खबरों से संबंधित लेख पढ़ें। इस तरह वर्तमान मुद्दों के प्रति जागरूक होने से आप स्वयं को महत्व देकर बेहतर महसूस करेंगी। इससे आप अपने नियमित कार्यक्रम से बाहर  आएंगी तथा आपका विस्तार होगा। हस्तकौशल की क्लास से जुड़ें या कोई वृतचित्र देखें। ऐसा कुछ करें जिससे आप दुनिया की सराहना करने के लिए प्रेरित हों। जल्द ही खुद को बदलने की चाहत और ज्ञान की प्राप्ति से आप स्वयं को सशक्त महसूस करेंगी। यदि आपने कुछ रोचक चीजें सीखी हैं तो उसे दुनिया से बाटें. इससे आप महसूस करेंगी कि दुनिया को देने के लिए आपके पास बहुत कुछ है। व्यायाम करने से आप शारीरिक तथा मानसिक रूप से अच्छा महसूस करेंगी। इससे वजन घटाने और शरीर सुडौल बनाने के साथ साथ आप शरीर के लिए स्वस्थ दिनचर्या का पालन करेंगी। साथ ही एंडोर्फिन (endorphins) की बहुलता से आप तनावमुक्त हो जाएँगी। हररोज 30 मिनट तक व्यायाम करें तथा हर कार्य ख़ुशी से करें। अपने कार्यक्रम में बस इतने से बदलाव से आपका अच्छा लगने लगेगा।  इस प्रक्रिया को उत्साहवर्धक बनाने के लिए एक या दो कसरत के दोस्त (workout buddy) बनाइये. जोशपूर्ण कसरत करने के लिए ऐसे दोस्तों का साथ आपको पसंद आएगा। स्वाभिमानी लोग अपना जीवन नकारात्मक सोच वालों की अपेक्षा आसानी से संभाल लेते है। ऊँचे स्वाभमान वाले लोगों को अपनी ताकत पहचानने की काबिलियत होती है तथा वे नकारात्मक परिणाम को सीख के रूप में लेकर आगे बढ़ते रहते हैं। जबकि कम नकारात्मक लोग अच्छे परिणाम के बाद भी अक्सर अपने नकारात्मक ख़यालों में उलझे रहते हैं। सकारात्मक प्रशंसा और बलवृद्धि के बावजूद भी आपका बुरा महसूस करन जारी रह सकता  हैं। अपने विचार बदलने के ऐसे बहुत तरीके हैं जिनके द्वारा आप अपने बारे में अच्छा महसूस कर सकती हैं। मगर ये कठिन प्रक्रिया है। हाल ही के अध्ययन ने इस तथ्य पर प्रकाश डाला है कि शरीर के पूर्ण विकास होने के बाद भी मष्तिष्क में बढ़त और बदलाव होते हैं। इसका यह अर्थ निकलता है कि किसी सोच को सीखने या बदलने में अभी कोई देरी नहीं हुई है।  इसका यह मतलब हुआ कि अपने विचारों को बदलकर आप आपने व्यवहार में बदलाव पा सकती हैं।   आप संज्ञानात्मक व्यवहार चिकित्सा (Cognitive Behavioral Therapy) (CBT) खुद ही या चिकित्सक के द्वारा कर सकती हैं. यह ध्यान रखिये कि यदि किसी चरण पर आपको कठिनाई महसूस हो रही है तो आप CBT  के विषय में जानकार किसी चिकित्सक की मदद ले सकती हैं। CBT का पहला चरण है अपने विचारों के स्वरुप को पहचानें। नकारात्मक विचारों वाले व्यक्ति ऐसा मानते हैं कि वे किसी काम लायक नहीं हैं, स्थिति को बदलने में वे अक्षम हैं ऐसी भी उनकी मान्यता होती है। आपको सबसे पहले अपनी संवेदनाओं को पहचानकर उन्हें बदलने की आवश्यकता है। स्वयं के प्रति जागरूक रहना आसान कार्य नहीं है। खरे अर्थों में जो मित्र आपकी मदद करना चाहते हैं वे सिर्फ इतना ही कह सकते हैं कि, “इन सब से बाहर निकलो और अपनी काबिलियत को पहचानो।” बदकिस्मती से सिर्फ गहरे इरादे से कुछ नहीं होगा। आपको एक डायरी में दिन में उत्पन्न हुए सभी नकारात्मक तथा सकारात्मक विचारों को दर्ज करना चाहिए। विभिन्न परिस्तिथियों, घटनाओं में आपके भाव, तथा स्थिति को संभालने का ढंग, इत्यादि दर्ज करें। इससे आपको अपने विचारों के स्वरुप के परिक्षण में सहायता मिलेगी और आप अपने नकारात्मक विचारों में बदलाव ला सकेंगी। ईमानदारी से डायरी में नोट (एंट्री) करें। आप कभी अपने व्यवहार को परिवर्तित नहीं कर सकती यदि स्वयं के प्रति आप ईमानदार नहीं हैं। डायरी लिखते समय कभी पीछे लिखी गयीं बातों को देखें। इस तरह आप अपने विचारों के प्रति निष्पक्ष होकर उन्हें स्वीकार करेंगी। उन्हें लिखते समय आप कैसा महसूस कर रही थी ये याद करने की कोशिश कीजिये, और उनके प्रति शर्मिंदा हुए बिना उन्हें स्वीकार कीजिये तभी आप उन्हें बदल सकेंगी। अपने नकारात्मक विचारों को महसूस करने की अनुमति देने पर आपका उनपर अधिकार हो जायेगा और आप उन्हें बदल सकेंगी. जैसे ही आप ये पहचान लेंगी कि आपके विचारो का स्वरुप ही आपके गिरे हुए आत्म विश्वास का कारण है, आप अपनी सोच को बदलना शुरू कर देंगी। डायरी में सभी विचारों और अनुभूतियों को कुछ हफ़्तों तक दर्ज करने तथा वैध अनुभूतियों को स्वीकार करने के पश्चात् आपको उनका परिक्षण करना चाहिए तदनुसार अपने सोचने का तरीका बदलना चाहिए। डायरी में देखकर समान स्वरुप के विचारों को पहचानें तथा कठोर विचारों के सूत्र को पहचानकर उन्हें सकारात्मक बनाने का प्रयास करें।  उदहारण के लिए, आप सौंपे गए काम में पीछे होने के कारण मुर्ख की तरह महसूस कर रही हैं। अपनी कमियों पर गौर करने के बजाय अपनी कड़ी मेहनत और कार्य करते समय प्राप्त उपलब्धियों के बारे में सोचें। मन में सोचें, “मैं ये बदल सकती हूँ क्योंकि मैंने पहले बड़े काम किये हैं। मैं पहले की तरह अच्छा कार्य करूँगी सिर्फ मुझे थोड़ा ध्यान केन्द्रित करने की जरुरत है।” अपनी संवेदनाओं को सकरात्मक परिस्थिति में बदलें. ऐसी अनुभूतियों से खुद को छोटा महसूस न करें बल्कि इस बात को जानें कि स्वयं को देखने के और भी रचनात्मक तरीके हैं, जिससे अपने बारे में आप अच्छा महसूस करेंगी। जब आप अपनी गतिविधि देखेंगी, तब आप पायेंगी की आत्मविश्वास की कमी के कारण आप किसी विशेष परिस्थिति से निकल कर भाग जाती थीं। यदि आप ऐसा वव्यवहारिक स्वरुप देखती हैं, जैसे किसी विशेष सामाजिक स्थल पर बेचैनी तथा नकारात्मकता की वजह से जाने से मना करना, तो फिर आपको ऐसे आचरण को छोड़ देना चाहिए. आपको ऐसी घटनाओं से संबंधित विचार प्रक्रिया को बदलकर किसी भी नकारात्मक परिणामों को सोचे बिना सम्मिलित होना चाहिए।  उदहारण के लिए, आप अक्सर सहकर्मियों के साथ घूमने जाने से मना करती हैं। क्योंकि आपको लगता है कि आप उबाऊ (बोरिंग) हैं और उनके सामने आप मूर्ख लगेंगी। इस तरह सोचने के बजाय अपने बारे में सकारात्मक सोचिये। आपके और मित्र हैं जिन्हें आपका साथ पसंद है इसलिए आप उबाऊ नहीं हो सकती। आप और नए मित्र बना सकती हैं और अपने कार्य के करीब आ सकती हैं। यदि आप डरावनी बातों के बजाय संभावित स्थिति के बारे में सोचेंगी तो आप अपने बारे में सकारात्मक रवैया अपना सकेंगी। इस तरह की नकारात्मक सोच सिर्फ एक ही दिन में गायब नहीं हो सकती। खुद के बारे में नए तरीके से सोचने में अभ्यास करना पड़ता है। स्वयं के बारे में सकारात्मक सोच कर भयभीत न होएं। शुरू में यह असंभव लगेगा, लेकिन निरंतर अपनी संवेदनाओं तथा नकारात्मक व्यवहार को पहचानने से आप इसे बदल सकेंगी। कुछ समय बाद आपके पास नकारात्मक विचारों की जगह ज्यादा सकारात्मक विचार होंगे।  यदि इस प्रक्रिया में आप कुछ कठिनाई पाती हैं तो आपको चिकित्सक की जरुरत पड़ सकती है। प्रशिक्षित चिकित्सक द्वारा CBT की मदद ली जा सकती है, जिसे इस विधि की जानकारी हो और जो आपके बारे में वह सब जान सके जिसका आपको अंदाजा ना हो। पारम्परिक थेरेपी सत्र से भिन्न, CBT पर ध्यान देना ज्यादा न्यायसंगत है क्योंकि इसमें स्वयं की सहायता के लिए आप भी सक्रिय रूप से सहभागी होते हैं। सिर्फ अच्छा महसूस करने के लिए स्वैच्छिक कार्य न करें बल्कि समाज में अपना योगदान देने के लिए यह चुनें और जानें कि समाज को देने के लिए आपके पास बहुत कुछ है। अपनी प्रतिभानुसार सामाजिक कार्य चुनें, चाहे वो लोगों को पढ़ना-लिखना सीखाना हो या उनसे बातें करना हो, महीने के कुछ दिन यह कार्य करें। स्वेच्छापूर्ण कार्य करते ही आपको पता चलेगा कि काफी लोगों के लिए आप महत्वपूर्ण हैं और आप बेहतर महसूस करेंगी।  आप प्रौढ़ या बाल शिक्षा, स्थानीय पार्क की देखरेख, स्थानीय पुस्तकालय या बुक स्टोर में कार्य, या पनाह घर में मदद इत्यादि में खुद को व्यस्त रख सकती हैं. ऐसा कुछ करने कि कोशिश करें जिससे आप और दुसरे खुश हो सकें। इससे स्वयं के प्रति बेहतर महसूस करेंगी। हमेशा यह सब डायरी में दर्ज करते रहिये चाहे आपने CBT किया हो या न हो, इससे आपको बेहतर महसूस करने में हुई अपनी प्रगति का पता चलेगा। हफ्ते में एक या दो दिन डायरी में अपने अनुभव दर्ज करें, तथा स्वयं से पूछें और पता लगायें कि किस कार्य से आप अच्छा महसूस करती हैं।  याद रखें कि आप एक प्रक्रिया से गुजर रही हैं और इसमें कुछ समय लगेगा. स्वयं के प्रति दया और  संयम बरतें। तुरंत ही बहुत अपेक्षा ना करें। महीने में कम से कम एक बार अपनी डायरी पढ़ने का समय निकालें. इससे आपको पता चलेगा कि आपका कितना विकसित हुई हैं। दिन के समय खिड़की खोलें तथा ताजी हवा और प्रकाश अंदर आने दीजिये। रात के समय साफ़ हल्के-फुल्के कपडे पहनकर मनपसंद पुस्तक, सीडी या मूवी में रम जाइए। तनावग्रस्त होने पर गर्म स्नान कीजिये। कल्पना कीजिये कि पानी के साथ आपकी चिंता भी  बहकर जा रही है।  स्वयं की शांति पद्धति निर्मित करने का प्रयास करें। जब आप क्रोधित या तनावग्रस्त हैं तो तीन धीमी तथा लम्बी साँसें लीजिये। अपना पसंदीदा संगीत सुनिए। अपनी रूह को शांत करने की कोशिश कीजिये, तथा भविष्य में पुनः परेशान होने पर इन्हीं पद्धतियों को अपनाएं। परेशान होने पर इसे इनकार ना करें. जितनी जल्दी आप अपनी परेशानियों का समाधान करेंगी उतनी जल्दी आप बेहतर महसूस करेंगी। अपने लिए सर्वोत्तम उत्साहवर्धक पद्धति को अपनाएं जिसे बुरा महसूस करने पर आप अपना सकती हैं. कभी कभी बेहतर महसूस करने के लिए काम से समय निकालकर दोस्तों के साथ पूरी रात मौज मस्ती करना भी एक अच्छा उपाय है। अपनी मनपसंद जगह की सैर, मनचाहे लोगों की संगत, ऐसा कार्यकौशल जिसे आप सीखना चाहती हैं, यह सब एक सुंदर नोटबुक में लिखें। सपनों की सूचि से अपने जीवन को रुचिकर, साहस तथा मौज-मस्ती भरा बनाने की शुरुआत करें। हर सपने के सामने एक छोटा चौखट बनाएं तथा उसके पूरा होने पर उस चौखट में टिक करें। भविष्य के लिए एक रोमांचक योजना होना और उसे पूरा करने की प्राथमिकता आपको अच्छा महसूस करने में मदद करेगी क्योंकि आपके पास आगे देखने के लिए बहुत कुछ है। यह सुनिश्चित करें कि आपकी सूचि के साहसिक कार्य आप पुरे कर सकती हैं, चाहे वो कितने भी लीक से हटकर हो. आप सूचि में असंभव कार्य लिखकर स्वयं को हताश नहीं करना चाहतीं. Make sure the adventures on your list are actually attainable, no matter how outlandish they are. You don't want to discourage yourself by writing down something you can never accomplish. अपने रोल मॉडल की तरह जीने के लिए क्या करना चाहिए इसके बारे में सोचिये, चाहे वो आपकी माँ हो, शकीरा हो या गणित शिक्षिका हो। सोचिये कि कितनी उदारता से वो जीतीं हैं, निराशाजनक तथा अपमानजनक स्थिति का कैसे सामना करती हैं, जीवन का हर क्षण कैसे आनंदपूर्ण होकर जीती हैं। खासकर जब आप निराशाजनक स्थिति में हो तो आँखें बंद करके अपने रोल मॉडल की कल्पना कीजिये और सोचिये कि ऐसी स्थिति से वे कैसे उबरेंगीं। किसी बाहरी प्रेरणा के स्त्रोत के सहारे आप चुनौतीपूर्ण स्थिति में प्रदर्शन करने की परिकल्पना कर सकती हैं। इससे आपमें विपत्ति का सामना करने का हौसला मिलेगा। अगर आप हमेशा बेहतर महसूस करते रहना चाहतीं हैं तो ये काम अकेले नहीं हो सकता। इसके लिए आपको अपने मित्रों, माता-पिता, भाई-बहन, या आपके जीवन के किसी महत्वपूर्ण व्यक्ति पर निर्भर होना होगा। जिनमें आपके पडोसी, सहकर्मी, कक्षा के मित्रों का समावेश हो सकता है। विपत्ति के समय आपको ऐसे किसी खयाल रखने वालों की जरुरत होगी जो आपको बचा सकें। जीवन के उत्साह तथा रहस्यों को जीने के लिए भी आपको ऐसे दयालु तथा अच्छे लोगों की आवश्यकता है।  अपने लक्ष्यों को प्राप्त करने के साथ साथ सामाजिक होना भी महत्वपूर्ण है। सप्ताह के कुछ समय दूसरों के साथ बिताने की आदत डालिए। हर दिन सिर्फ खुद के लिए जीने पर कोई भी दुःख की कगार पर पहुँच सकता है। अपने प्रियजनों के साथ कुछ समय बिताना महत्वपूर्ण है, लेकिन नये मित्र बनाना भी जरुरी है। अपने जीवन में मित्र और प्रियजनों की विविधता आपके परिप्रेक्ष्य को संवारेगी और इससे आप अपने बारे में और बेहतर महसूस करेंगी।
स्वयं की तुलना दूसरों से न करें: अपना आत्मविश्वास बढ़ाएं. अपनी क्षमता पर गौरवान्वित महसूस कीजिये: बुरे समय पर अपने बारे में नकारात्मक न सोचें: सकारात्मक दृष्टिकोण बढाने का प्रयास करें: यह जानें की आपके पास बहुत सारे प्रस्ताव हैं: आप जिन चीजों के लिए आभारी हैं उसकी एक सूचि बनाये: अपनी दिखावट (रूप) के बारे में ज्यादा न सोचें। हर कोई अपने आप में खुबसूरत है। अपने आप को बदलना तथा परिवर्तित करने के सपने देखना ठीक है परन्तु आईने के सामने समय बर्बाद करना तथा रास्ते से गुजरते हुए हर आईने में झांकना ठीक नहीं है। अच्छा महसूस करने के लिए संतुलित आहार करना तथा सर्वांगीण विकास को प्राथमिकता देना चाहिए।
 लोग आपके बारे में क्या सोचते हैं इसकी परवाह मत कीजिये: वही करें जो आपको सही लगता है: अपनी उपलब्धियों के बारे में अपने परिवार तथा मित्रों को बताएं: प्रशंसा को शुद्ध रूप से स्वीकार कीजिये. स्वयं का ध्यान रखने की ख़ुशी मनाएं. ऐसे कपड़े पहनें जो आपको अच्छा महसूस कराए: अपना अंदाज (स्टाइल) विकसित करें: ऐसे लोगों से दोस्ती कीजिये जो आपको अच्छा महसूस कराते हैं। यदि आप दोस्तों के साथ हैं और किसी ऐसे विषय पर चर्चा हो रही है जिससे आप असहज महसूस करती हैं तो आप वह विषय बदल दे। उदहारण के लिए, यदि आपके मित्र वजन या खानपान संबंधी बातों पर चर्चा कर रहे हैं और आप इसे पसंद नहीं करतीं तो  आप इस विषय को बदलने की कोशिश कीजिये। उन्हें दिखाइए कि और भी रुचिकर विषयों पर चर्चा की जा सकती है, जैसे कि फुटबॉल टीम का अच्छा प्रदर्शन, उनके गोल्डन पप्पी के बारे में, वगैरह वगैरह। यदि आप ऐसे लोगों की संगत में हैं जिनके दिमाग में सिर्फ बाहरी हावभाव की बातें हैं  तो आप इन विषयों को बदलकर उनका ध्यान मूल्यवान चीजों पर ला सकती हैं।
 कुछ नया सीखें: व्यायाम करें: स्वाभिमान को कम करने वाली चीजों को पहचानें: संज्ञानात्मक व्यवहार चिकित्सा (Cognitive Behavioral Therapy) के बारे में जानिये: अपने विचारों के स्वरुप को पहचानें: डायरी में दर्ज करें: विचारों को वैध मानें: अपने विचारों को बदलिए: सामना करना सीखें: अभ्यास करें: स्वेच्छापूर्ण कार्य (Volunteer) करें: डायरी में दर्ज करते रहिये: स्वयं को जरुरत पड़ने पर उत्साहित करें: अपने सपनों की सूचि बनाएं: अपने रोल मॉडल से प्रेरणा लीजिये: एक मजबूत नेटवर्क बनाये रखें जो आपको सहारा दे:
https://www.wikihow.com/Feel-Good-About-Yourself https://www.wikihow.com/Feel-Good-About-Yourself https://www.wikihow.com/Feel-Good-About-Yourself https://www.wikihow.com/Feel-Good-About-Yourself
Growing Self-Love Taking Action Addressing Insecurities Making It Stick